lv de lv en lv en sl en es en en tr es es nl lv lv en lv en en lv lv lv lv es lv lv lv lv en es es tr en es en ne en lv lv en en lv pt hbs_lat lv nl en en lv lv lv lv en lv da lv en lv hbs_lat da lv en lv en en en en en en fa en en
Mēs izmēģinām – Citronpuse – EVITA ROZENTALE
digitālais saturs | sociālie mediji | copywriting
22. marts, 20193. maijs, 2021 evitarozentale
Par puisi no Kurzemes, kurš ir izgatavojis pārvietošanās palīglīdzekli biju dzirdējusi jau kādu laiku atpakaļ, tomēr pavisam nesen uzzināju, ka viņš pie tā nav apstājies un turpina iesākto, kopā ar domubiedriem izveidojot KK Original Design un radot arvien jaunas palīgierīces, kas palīdz bērniem ar īpašām vajadzībām iepazīt un izbaudīt pārvietošanās prieku! Kādu laiciņu atpakaļ, kāda īpašo vajadzību mamma mums iedeva izmēģināšanai vienu no šīm lieliskajā palīgierīcēm – Citronpusi! Tas ir palīglīdzeklis, kas paredzēts rāpošanas prasmju attīstīšanai un muskulatūras stiprināšanai. Es biju patiešām priecīga par iespēju izmēģināt, tāpēc vēlos par to pastāstīt arī jums! 🙂
Publicitātes bilde no KK Original design Facebook lapas
Miķelis jau kādu brīdi cītīgi ceļas četrrāpus uz celīšiem, kas priekš mums ir liels sasniegums un stūrakmens turpmākajā attīstībā. Tieši tāpēc Citronpuse man šķita tik interesanta, jo rāpošana ir mūsu nākamais mērķītis, kas pavērtu pavisam jaunus horizontus!
View this post on Instagram
A post shared by Evita Rozentale (@rozentalu_gimene)
Kas ir Citronpuse un kā tas notiek?
Citronpuse sastāv no finiera pamatnes un ritentiņiem, bet pa virsu tai ir mīksts putu burbulīšiem piepildīts spilvens, kura augstumu var regulēt izņemot vai pieliekot pildījumu. Bērniņu uzgulda uz spilvena ar punci uz leju, pēc iespējas tā, lai celīšiem būtu iespēja pieskarties pie zemes. Drošības apsvērumu dēļ mazais jāpiestiprina ar jostiņām, bet nu ar Miķeļa apgriezieniem, viņš pamanījās pāris reizes apgāzties ar visu Citronpusi, lai arī pati ierīce ir ļoti stabila! 🙂
Bērni bija sajūsmā par Citronpusi! 🙂 Ne tikai Miķelis, bet arī māsa labprāt izmēģināja vizināties pati un vizināt visus savus rotaļu lāčus 🙂 Bet, ja nopietni, Miķelis jau pirmajā reizē instinktīvi saprata, kas darāms! Lai arī šķiet, ka priekš Miķeļa Citronpuse bija pa lielu, jo viņa celīšiem bija grūti tikt līdz zemei, mūsu lielākais ieguvums bija tas, ka Miķelis mācījās likt uz priekšu plaukstiņas atvērtā veidā, nevis plaukstu virspuses, kā viņš to dara ikdienā! Un kājas refleksīvi darbojās, imitējot līšanas/rāpošanas kustības, pat neskatoties uz to, ka ceļi nepieskārās zemei. Lielisks ieguvums no šīs ierīces ir tā, ka tā dod iespēju bērnam vieglāk pārvietoties saviem spēkiem! Tas, manuprāt, ir ļoti svarīgs priekšnosacījums bērna motivācijas veicināšanai, jo vēlme tikt uz priekšu ir puse no uzvaras!
Miķelis pārvietojas ar Citronpusi
Esmu ļoti priecīga, ka bija iespēja izmēģināt Citronpusi un parādīt Miķelim kustību un pārvietošanās prieku! Noteikti iesaku pirms iegādāšanās izmēģināt (to ir iespējams izdarīt, iznomājot – skati info KK Original Design Facebook lapā) un izvēlēties piemērotu izmēru! Es ceru, ka puiši neapstāsies pie sasniegtā un turpinās uzlabot un pilnveidot savas ierīces, lai arvien vairāk bērniem būtu iespēja tās izmantot, lai uzlabotu savas prasmes! Mēs turpināsim trenēties un gatavoties rāpošanai! 🙂
Ja arī Tu esi izmēģinājis kādu no KK Original Design produktiem, pastāsti savu pieredzi komentāros! Citiem tas var noderēt! Paldies! 🙂
bērns ar īpašām vajadzībām
Dzīvesstila blogere. Sieva un mamma. Audzinu divus bērniņus, no kuriem viens ir ar īpašām vajadzībām. Rakstu par sevi, savām sajūtām un par lietām, kas skaistas, vērtīgas un garšīgas... View all posts by evitarozentale
Previous Ceļot vienatnē – iesācējas padomi
Next Četri WTF? momenti. Ko sabiedrība domā par īpašo vajadzību ģimenēm!
Latvijas blogāres apskats #170 (18.03.-24.03.) – BALTAIS RUNCIS saka:
25. marts, 2019 12:11
[…] Evita iepazīstina lasītājus ar citronpusi. […]
29. marts, 2019 20:53
Izskatās tiešām laba lieta! 🙂
Leave a Reply Cancel reply